
Felhatalmazáson alapuló jogi aktussal szembeni kifogás mellőzése: az izopropilidén-(2-(3,4-metiléndioxi-fenil)acetil)malonátnak (IMDPAM) és egyéb anyagoknak a jegyzékben szereplő anyagok listájára való felvétele
[bookmark: DocNumber]
[bookmark: PE]PE760.991
[bookmark: Sujet][bookmark: References]Az Európai Parlament határozata a 273/2004/EK európai parlamenti és tanácsi rendeletet és a 111/2005/EK tanácsi rendeletet az izopropilidén-(2-(3,4-metiléndioxi-fenil)acetil)malonátnak (IMDPAM) és egyéb anyagoknak a jegyzékben szereplő anyagok listájára való felvétele tekintetében módosító 2024. február 28-i felhatalmazáson alapuló bizottsági rendelettel szembeni kifogás mellőzésére (C(2024)01219 - 2024/2606(DEA))

[bookmark: TextBodyBegin]Az Európai Parlament,
–	tekintettel a felhatalmazáson alapuló bizottsági rendeletre (C(2024)01219),
–	tekintettel a Bizottság 2024. március 13-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
–	tekintettel az Állampolgári Jogi, Bel- és Igazságügyi Bizottság által a Bizottsági Elnökök Értekezletének elnökéhez intézett levélre,
–	tekintettel az Európai Unió működéséről szóló szerződés 290. cikkére,
–	tekintettel a kábítószer-prekurzorokról szóló, 2004. február 11-i 273/2004/EK európai parlamenti és tanácsi rendeletre[footnoteRef:1], és különösen annak 15. cikkére és 15a. cikkének (5) bekezdésére, [1:  	HL L 47., 2004.2.18., 1. o.] 

–	tekintettel a kábítószer-prekurzoroknak az Unió és harmadik országok közötti kereskedelme nyomon követésére vonatkozó szabályok megállapításáról szóló, 2004. december 22-i 111/2005/EK tanácsi rendeletre[footnoteRef:2], és különösen annak 30a. cikkére és 30b. cikkének (5) bekezdésére, [2:  	HL L 22., 2005.1.26., 1. o.] 

–	tekintettel eljárási szabályzata 111. cikkének (6) bekezdésére,
–	tekintettel az Állampolgári Jogi, Bel- és Igazságügyi Bizottság határozatra irányuló ajánlására,
–	tekintettel arra, hogy eljárási szabályzata 111. cikke (6) bekezdésének harmadik és negyedik francia bekezdésében megállapított határidőn belül, amely 2024. április 23-án járt le, nem emeltek kifogást,
A.	mivel a tiltott kábítószerek előállításához használt anyagokhoz való hozzáférés ellenőrzését célzó intézkedések uniós jogszabályi keretét folyamatosan aktualizálni kell az úgynevezett „dizájner prekurzorok” elterjedése elleni küzdelem érdekében, amelyek a hagyományos kábítószer-prekurzorok közeli, a meglévő szabályok megkerülése céljából létrehozott kémiai rokonai;
B.	mivel az izopropilidén-(2-(3,4-metiléndioxi-fenil)acetil)malonát (IMDPAM) nátriumsóját az MDMA (3,4-metiléndioxi-metamfetamin), közismert nevén „ecstasy” előállításához használt, újonnan kifejlesztett kábítószer-prekurzorként azonosították;
C.	mivel a 2-metil-3-feniloxirán-2-karbonsav (BMK glicidsav) hét észterét és a 3-(1,3-benzodioxol-5-il)-2-metiloxirán-2-karbonsav (PMK glicidsav) hat észterét az olyan tiltott kábítószerek, mint az MDMA, valamint a metamfetamin és az amfetamin előállítása során a BMK glicidsav és a PMK glicidsav – az uniós jogban ellenőrzött prekurzorok – lehetséges helyettesítőiként azonosították;
D.	mivel módosítani kell a 273/2004/EK rendelet I. mellékletében és a 111/2005/EK rendelet mellékletében felsorolt, jegyzékben szereplő anyagok listáját, hogy az IMDPAM, valamint a BMK glicidsav és a PMK glicidsav azonosított észterei az említett rendeletekben előírt harmonizált ellenőrzési és felügyeleti intézkedések hatálya alá kerüljenek;
E. 	mivel a 273/2004/EK és a 111/2005/EK rendeletben újonnan jegyzékbe vett anyagokhoz való hozzáférés ellenőrzésére irányuló intézkedéseknek a lehető leghamarabb hatályba kell lépniük annak érdekében, hogy meg lehessen akadályozni e kábítószer-prekurzorok tiltott kábítószerek előállítására és forgalomba hozatalára való felhasználását;
F.	mivel a kábítószer-kereskedelem és a szervezett bűnözés elleni küzdelemre vonatkozó uniós ütemtervben (COM(2023)0641) az Európai Bizottság elkötelezte magát amellett, hogy a Parlamenttel és a Tanáccsal együttműködve minden erőfeszítést megtesz annak érdekében, hogy felgyorsítsa a további anyagoknak a 273/2004/EK és a 111/2005/EK rendelet szerinti jegyzékbe történő felvételére vonatkozó jövőbeli felhatalmazáson alapuló jogi aktusok elfogadási eljárását;
1.	kijelenti, hogy a felhatalmazáson alapuló bizottsági rendelettel szemben nem emel kifogást;
2.	utasítja elnökét, hogy továbbítsa ezt a határozatot a Tanácsnak és a Bizottságnak.

